Kassbrook

Kassbrook () is en Dörp in de Gemeen Hagen in’n Landkreis Cuxhoben, Neddersassen. Binnen de Gemeen billt de Oort de polietsche Oortschop Kassbrook.

Bi de Oortschop höört ok de lüttjen Öörd Kassbroker Heid un Grienenbargshusen mit bi.

 Geografie 

De Oort liggt op de Oosterholter Geest. Dat Water ut dat Rebeed flütt över de Drept af.

De Naveröörd sünd Dannendörp in’n Noorden, Wittst, Heis, Kraansmoor un Gackau in’n Noordoosten, Braamst in’n Oosten, Börsten in’n Süüdoosten, Hagen in’n Süden, Harmonie, Grienenbargshusen un Kassbroker Heid in’n Süüdwesten un Wittenbarg un Driftseth in’n Noordwesten.

 Historie 

Kassbrook kummt 1105 toeerst in en Oorkunn von’n Bremer Arzbischop Friedrich I. vör.Carsten Boos: Kurhannoversche Landesaufnahme des 18. Jahrhunderts: Kassebruch. Erläuterungen zum Blatt 20 Kassebruch. Neddersassisch Landsverwaltungdamt, 1992, Sied 3 Dat hett fröher in dat dörp dat Good Kassbrook geven, op dat de Familie von Weersbe seten hett.

In’n Eersten Weltkrieg hett dat in Grienenbargshusen bi Kassbrook dat Grienenbarg-Kriegsfungenenlager geven.

 Verwaltungsgeschicht 

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Kassbrook in’n Kanton Hagen höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Dammhagen in’n Kanton Hagen.

De Oort hett vör 1852 den Hauptoort von dat Gericht Kassbrook billt. Nadem dat Gericht 1852 oplööst worrn is, weer de Oort in dat Amt Hagen, dat 1885 in’n Kreis Geestmünn opgahn is. 1932 is dat Deel von’n Landkreis Wersermünn worrn un 1977 von’n Landkreis Cuxhoben.

De Oort weer fröher en egenstännige Gemeen, de an’n 1. März 1974 mit de Gemeenreform in Neddersassen Deel von de Gemeen Hagen worrn is. To’n 1. Januar 2014 is ok disse Gemeen oplööst worrn un in de nu noch wedder gröttere Gemeen Hagen opgahn. Dorbi is de ole Gemeen Hagen wedder opdeelt worrn in Oortschoppen, de so tosneden sünd as de olen Gemenen von vör 1974. De Oort billt binnen de Gemeen nu de Oortschop Kassbrook, de en egen Oortsvörsteiher hett.

 Inwahnertall 

 * tohoop mit Kassbroker Heid, Kassbrokermoor un Grienenbargshusen

 Religion 

Kassbrook is evangeelsch-luthersch präägt un höört to dat Kaspel von de Martin-Luther-Kark in Hagen. De Kark is 1897 boot worrn. Vörher hett de Oort to dat Kaspel von de Jacobi-Kark in Braamst höört.

För de Kathoolschen is de Hillig-Hart-Jesu-Kark in Geestmünn tostännig.

 Oortsvörsteihers 

 1. Januar 2014–31. Oktober 2016: Johann Wohltmann (CDU)
 1. November 2016–: Stephan Struß (SPD)

 Wapen 

Dat Wapen von Kassbrook wiest op en Schild, de vörn sülvern un achtern swart is, en Watermöhlenrad un en Wellenbalken in vertuuschte Klören.

De Klören stammt ut dat Wapen von de Familie von Weersbe, de fröher in Kassbrook seten hett. Möhlenrad un Wellenbalken staht för de Watermöhl un de Drept.

Utklamüsert hett dat Wapen de Heraldiker Albert de Badrihaye.

 Weertschop un Infrastruktur 

Kassbrook hett en egene freewillige Füürwehr.

 Verkehr 

Kassbrook is över de Kreisstraat 52 an de K 51 anbunnen, de in’n Westen na Saans an de K 50 ran geiht un in’n Süüdoosten na Hagen an de Landsstraat 134. De L 134 föhrt von dor in’n Noordoosten över Braamst, Bokel un Stubben na Beverst un in’n Süüdwesten na Uthleer un Swonewebel.

De nächste Autobahn is de Autobahn 27 (Afsnidd Bremen–Bremerhoben). De Opfohrt 12 Hagen liggt so veer Kilometer in’n Westen von Kassbrook an de K 51.

De nächsten Bahnhööv sünd so bi 13 Kilometer wied weg in’n Oosten de Bahnhoff Lübbs un de Bahnhoff Stubben, de all beid an de Bahnlien Bremen–Bremerhoben liggen doot. Op de Nedderwerserbahn hett dat von 1911 bet 1964 Personenverkehr geven. De Bahnhoff Saans leeg acht Kilometer in’n Westen.

 Scholen 

De ole Volksschool in Kassbrook hett 1969 dichtmaakt.Die Geschichte der Hermann-Allmers-Schule Vondaag gaht de Kinner op de Grundschool an de Staleke in Hagen. Nadem se mit de Grundschool dör sünd, gaht se in Hagen för Haupt- un Realschool op de Hermann-Allmers-School oder för dat Gymnasium op de Waldschool Hagen/Beverst.

 Lüüd 

De Missionar Johann Hinrich Schmelen is 1777 in Kassbrook boren.

 Footnoten 

 Weblenken 

Kategorie:Oort
Kategorie:Landkreis Cuxhoben